Erkan Baş
Erkan Baş, ( li Berlîn, Almanyaya Rojava) siyasetmedar û akademîsyenekî tirk e ku bi eslê xwe bosnak e. Di destpêka sala 2009ê de serokatiya Partiya Komûnîst a Tirkiyeyê (TKP) kiriye û di sala 2017an de Partiya Karkerên Tirkiyeyê (TİP) damezrandiye. Di sala 2018an de di lîsteya Partiya Demokratîk a Gelan (HDP) di çarçoveya tifaqa hilbijartinê ya partiya xwe de wek parlamenter hatiye hilbijartin û piştre ji Partiya Demokratîk a Gelan (HDP) vediqete û derbasî partiya xwe, Partiya Karkerên Tirkiyeyê (TİP) dibe.

Jînenîgarî
Erkan Baş di 14ê tîrmeha sala 1979an de li bajarê Berlîn a Almanyaya Rojava hatiye dinyayê û ji malbatek bosnak e ku bi eslê xwe koçberên Yûgoslavyayê ye.  Paşnavê malbatê li Yûgoslavyayê Jusovic bû. Bavê wî karkerek bû û koçê Almanyayê bibû û Dayika wî demekê di karê tekstîlê de dixebite.

Xwendina xwe yê seretayî, navîn û amadeyî li bajarê Stenbolê xwendiye. Li Zanîngeha Stenbolê Fakulteya Edebiyatê beşa Dîroka Zanistê qedandiye. Demekê li Zanîngeha Teknîkî ya Stenbolê li Beşa Zanistên Însanî û Civakî wek mamosteyê mêvan xebitiye. Di encama têkoşîna wî ya ji bo mafên xebatkarên kafeteryayê yên li zanîngehê, ji aliyê rêveberiya dibistanê ve ji kar hatiye avêtin.

Kariyera siyasî

Salên destpêkê
Erkan Baş, di temenekî ciwan de endamê Partiya Hêza Sosyalîst bû, di vê partiyê û Partiya Komunîst a Tirkiyê ya ku piştre hat damezrandin de, gelek berpirsiyarî girt ser xwe. 

Di teşkîlata Stenbolê de xebitiye, sekreteriya parêzgeha Stenbolê ya partiyê kir, di Buroya Rêxistinê û Komîteya Navendî de cih girtiye.

Dema Partiya Kominîst a Tirkiyeyê
Di 9emîn a Kongreya Partiya Kominîst a Tirkiyeyê (TKP) de Aydemîr Guler dest ji serokatiya xwe berda; Li cihê wî wê Erkan Baş wek serok hat hilbijartin. Serokatiya Giştî ya TKP'ê bi biryara kongreyê ya ku ji bo temsîliyeta partiyê hêsan bike ket meriyetê. Dema ku vê gavê serkevtinên ku tê xwestin bi xwe re neanî, Komîteya Navendî ya partiyê piştî nêzîkî 6 mehan posta "seroktiya giştî" betal kir. TKP niha ji aliyê Komîteya Navendî ya partiyê ve bi serokatiya kolektîf tê birêvebirin.

Dema Partiya Karkerên Tirkiyeyê  (roja îro)
Di sala 2017an de Partiya Karkerên Tirkiyeyê ji aliyê Erkan Baş ve hate damezrandin û di lîsteya Partiya Demokratîk a Gelan ji bo hilbijartinên giştî yên 2018an a Tirkiyeyê bû namzetê parlamenteriyê. Di 11ê cotmeha sala 2018an de ji HDPê wekî parlamenter hate hilbijartin û bi Bariş Atay re derbasê Partiya Karkerên Tirkiyeyê bûn.

Çavkanî

Siyasetmedarên bosnak
Mirovên zindî
Parlamenterên Stembolê
Endamên Parlamena Tirkiyeyê ya 27an